stanford-oval/wikipedia huggingface dataset:
ณัฐวรรธน์ จิโรชน์ธิกุล
โฆษณาและแบรนด์พรีเซนเตอร์

| ปี | ชื่อ | ศิลปิน | ประเภท |
| --- | --- | --- | --- |
| 2566 | ซัมซุง Samsung Galaxy A54 5G และ Galaxy A34 5G | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | พรีเซนเตอร์ |
| 2566 | เซรั่ม Doctor Tony | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | แบรนด์แอมบาสเดอร์ |
| 2566 | ขนมมันโชส | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | โฆษณา / พรีเซนเตอร์ |
| 2566 | SF Cinema | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์  ตะวัน วิหครัตน์  กรภัทร์ เกิดพันธุ์ ) | พรีเซนเตอร์ |
| 2566 | Senka (#4stepsผิวจึ้งไม่จิ้น จากเซนกะ) | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์   ภัทรานิษฐ์ ลิ้มปติยากร    พรรษา วอสเบียน | โฆษณา |
| 2566 | แบรนด์ซุปไก่สกัด (#ไม่ไหวบอกแบรนด์) | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์ และ นักแสดงในสังกัด GMMTV อีก 8คน) | โฆษณา |
| 2566 | RYO Hair Thailand | ณัฐวรรธน์ จิโรชน์ธิกุล | แบรนด์พรีเซนเตอร์ |
| 2566 | Merci Skincare | ณัฐวรรธน์ จิโรชน์ธิกุล | พรีเซนเตอร์ |
| 2566 | เม็ดฟู่คู่รีเทนเนอร์ Retainer | ณัฐวรรธน์ จิโรชน์ธิกุล | พรีเซนเตอร์ |
| 2567 | ไก่ทอด Bonchon | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | brand ambassador |
| 2567 | CeraVe body moisturiser | ณัฐวรรธน์ จิโรชน์ธิกุล | Friend of cerave |
| 2567 | โออิชิ | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | พรีเซนเตอร์ |
| 2567 | KITKAT | ณัฐวรรธน์ จิโรชน์ธิกุล | พรีเซนเตอร์ |
| 2567 | PASTEL | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | พรีเซนเตอร์ |
| 2567 | Colly Gluta C Plus | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | พรีเซนเตอร์ |
| 2567 | NEKKO | ณัฐวรรธน์ จิโรชน์ธิกุล (ร่วมกับ นรวิชญ์ ฐิติเจริญรักษ์) | พรีเซนเตอร์ |
รางวัลและการเสนอชื่อเข้าชิง

| ปี | รางวัล | ประเภท | ผู้รับรางวัลและผู้เข้าชิงรางวัล | ผล | หมายเหตุ | อ้างอิง |
| --- | --- | --- | --- | --- | --- | --- |
| 2563 | Thailand School Star 2019 | ศิลปินหน้าใหม่ | ณัฐวรรธน์ จิโรชน์ธิกุล | ชนะ |  |  |
| 2566 | กินรีทองมหาชนครั้งที่ 8 | ศิลปินคู่จิ้นมาแรง | (ร่วมกับ นรวิชญ์ ฐิติเจริญรักษ์) | ชนะ |  |  |
| 2566 | รางวัลเชิดชูเกียรติเยาวชนต้นแบบแห่งปี 2022 - 2023 | นักแสดงขวัญใจเยาวชน | (ร่วมกับ นรวิชญ์ ฐิติเจริญรักษ์) | ชนะ |  |  |
| 2566 | Kazz Awards 2023 | Hottest Artist Award | (ร่วมกับ นรวิชญ์ ฐิติเจริญรักษ์) | ชนะ |  |  |
| 2566 | MAYA TV AWARDS 2023 | รางวัลคู่จิ้นแห่งปี | (ร่วมกับ นรวิชญ์ ฐิติเจริญรักษ์) | เสนอชื่อเข้าชิง |  |  |
| 2566 | T-pop Stage Show | Rookie of the week | ณัฐวรรธน์ จิโรชน์ธิกุล | ชนะ | ชนะ Rookie of the week ซ้อน 4 สัปดาห์ |  |
| 2566 | T-pop Stage Show | Music of the week | ณัฐวรรธน์ จิโรชน์ธิกุล | ชนะ | ชนะ Music of the week ซ้อน 2 สัปดาห์ |  |
| 2566 | FEED Y Capital Awards 2023 | นักแสดงคู่ Y แห่งปี | (ร่วมกับ นรวิชญ์ ฐิติเจริญรักษ์) | ชนะ |  |  |
| 2566 | HOWE AWARDS 2023 | THE 50 INFLUENTIAL PEOPLE 2023 | ณัฐวรรธน์ จิโรชน์ธิกุล | ชนะ |  |  |
| 2566 | GQ MEN OF THE YEAR 2023 | BREAKTHROUGH ACTORS | (ร่วมกับ นรวิชญ์ ฐิติเจริญรักษ์) | ชนะ |  |  |
| 2566 | KAZZ หนุ่มสาววัยใสโดนใจแห่งปี 2023 | NUM WAI SAI 2023 (หนุ่มวัยใสโดนใจแห่งปี 2023) | ณัฐวรรธน์ จิโรชน์ธิกุล | ชนะ |  |  |
| 2567 | THE 33rd SEOUL MUSIC AWARDS | THAI BEST ARTIST AWARDS | (ร่วมกับ นรวิชญ์ ฐิติเจริญรักษ์) | ชนะ |  |  |
| 2567 | สนุกสุดจัด ที่สุดแห่งปี 2023 | คนดังดาวรุ่งชายแห่งปี | ณัฐวรรธน์ จิโรชน์ธิกุล | ชนะ |  |  |
| 2567 | TOTY Music Awards | BEST ROOKIE OF THE YEAR  (เพลง อยู่เฉยๆก็น่ารัก) | ณัฐวรรธน์ จิโรชน์ธิกุล | เสนอชื่อเข้าชิง | รางวัลรองชนะเลิศ |  |
| 2567 | คอมชัดลึกอวอร์ด ครั้งที่20 | ศิลปินหน้าใหม่ยอดเยี่ยม | ณัฐวรรธน์ จิโรชน์ธิกุล | เสนอชื่อเข้าชิง |  |  |
| 2567 | คอมชัดลึกอวอร์ด ครั้งที่20 | ดาวรุ่งยอดเยี่ยม | ณัฐวรรธน์ จิโรชน์ธิกุล | ชนะ |  |  |
| 2567 | คอมชัดลึกอวอร์ด ครั้งที่20 | นักแสดงชายยอดนิยม | ณัฐวรรธน์ จิโรชน์ธิกุล | เสนอชื่อเข้าชิง |  |  |
| 2567 | คอมชัดลึกอวอร์ด ครั้งที่20 | คู่จิ้นยอดนิยม | (ร่วมกับ นรวิชญ์ ฐิติเจริญรักษ์) | เสนอชื่อเข้าชิง |  |  |
แหล่งข้อมูลอื่น

ณัฐวรรธน์ จิโรชน์ธิกุล ที่เอกซ์ (ทวิตเตอร์)
ณัฐวรรธน์ จิโรชน์ธิกุล ที่อินสตาแกรม
↑  "โฟร์ท ณัฐวรรธน์ ดวงรุ่งรุ่นใหม่จากค่าย GMMTV". Yblood. 2023-07-24.{{cite web}}:  CS1 maint: url-status (ลิงก์)
วันอาสาสมัครสากล

วันอาสาสมัครสากล (อังกฤษ: International Volunteer Day; 5 ธันวาคม) หรือ IVD คือ วันที่จัดตั้งขึ้นโดยองค์การสหประชาชาติตั้งแต่ค.ศ. 1985 เป็นวันที่เปิดโอกาสให้องค์กรอาสาสมัคร และอาสาสมัครแต่ละคน เผยแพร่สิ่งที่ตนได้ทำลงไป ทั้งในระดับท้องถิ่น ระดับชาติ และระดับนานาชาติ เพื่อบรรลุเป้าหมายการพัฒนาแห่งสหัสวรรษ (Millennium Development Goals) หรือ MDGs
วันอาสาสมัครสากลนับเป็นโอกาสสำคัญขององค์การนอกภาครัฐหลายองค์การ รวมไปถึง กาชาด การลูกเสือ และองค์กรอื่น ๆ นอกจากนี้ยังเป็นโอกาสสำคัญและเป็นที่สนับสนุนของอาสาสมัครสหประชาชาติ (United Nations Volunteers)
โครงการอาสาสมัครสหประชาชาตินอกจากจะส่งอาสาสมัครนับพันคนทุกๆ ปีแล้ว ยังทำงานอย่างใกล้ชิดกับพันธมิตรและภาครัฐในการก่อตั้งโครงการอาสาสมัครแห่งชาติ เพื่อสร้างโครงสร้างที่ช่วยเหลือและรักษาความเป็นจิตอาสาท้องถิ่นในประเทศต่างๆ อาสาสมัครสามารถสร้างความเคลื่อนไหวเพื่อการพัฒนามนุษย์อย่างยั่งยืนโดยการสนับสนุนกิจกรรมขององค์กรพัฒนาในอินเทอร์เน็ตผ่านบริการอาสาสมัครออนไลน์ เก็บถาวร 2016-05-23 ที่ Portuguese Web Archive
ความสนใจหลักของวันอาสาสมัครสากลปี 2014 (IVD 2014) ไม่ได้เพียงเพื่อเฉลิมฉลองจิตอาสาในทุกมุมมองเท่านั้น แต่ยังเป็นการยกย่องเหล่าผู้คนที่ร่วมกันสร้างความแตกต่างทั้งในระดับท้องถิ่น ระดับประเทศ และระดับโลก IVD 2014 เน้นไปที่การร่วมมือกันของอาสาสมัครในการเชิญชวนผู้คนจากรากหญ้าในกระบวนการตัดสินใจ เป็นการสร้างพื้นที่สำหรับการเข้าร่วมซึ่งนำสู่ การปกครองที่แข็งแกร่งมากขึ้น การทำงานร่วมกันของสังคม สันติภาพ และการพัฒนาอย่างยั่งยืน
ประวัติ

วันอาสาสมัครสากลเป็นโอกาสสำหรับอาสาสมัคร ชุมชน และองค์กรเพื่อเผยแพร่สิ่งที่ตนได้ทำเพื่อการพัฒนาในระดับชุมชน ระดับชาติ และระดับนานาชาติ วันอาสาสมัครสากลเป็นโอกาสสำคัญสำหรับผู้คนและองค์กรอาสาสมัคร ทำงานร่วมกับภาครัฐ สถาบันไม่แสวงหาผลกำไร ภาควิชาการ และภาคเอกชน
ความสนใจบนความร่วมมือและการพัฒนา

ในแต่ละปี วันอาสาสมัครสากลถูกใช้อย่างมีกลยุทธ์ หลายประเทศให้ความสนใจกับสิ่งที่อาสาสมัครทำ เพื่อบรรลุป้าหมายการพัฒนาแห่งสหัสวรรษ หรือ เป้าหมายภายใต้ระยะเวลาในการต่อสู้กับความยากจน ความหิวโหย โรคภัยไข้เจ็บ การไม่รู้หนังสือ การทำลายธรรมชาติ และการเหยียดเพศหญิง
โดยปกติ องค์กรของวันอาสาสมัครสากลเกิดขค้นจากการร่วมมือกันระหว่าง ระบบสหประชาชาติ รัฐบาล องค์กรอาสาสมัคร และผู้คนที่ให้คำมั่นสัญญา ตัวแทนจากสื่อ หรือด้านวิชาการ มูลนิธิ ภาคเอกชน กลุ่มผู้เชื่อถือ และองค์กรทางกีฬาและสันทนาการมักมีส่วนร่วมเช่นเดียวกัน
ปณิธาน

สมัชชาใหญ่เชิญชวนรัฐบาลให้เฝ้าดูนอาสาสมัครสากลเพื่อการพัฒนาทางเศรษฐศาสตร์และสังคมในวันที่ 5 ธันวาคม ของทุกปี (ปณิธาน 40/212 ของ 17 ธันวาคม ค.ศ. 1985) และกระตุ้นให้รัฐบาลทำการเพิ่มความตระหนักถึงความสำคัญของบริการจิตอาสา รวมไปถึงกระตุ้นให้ผู้คนจำนวนมากขึ้นเริ่มเดินเข้าสู้การให้บริการโดยการอาสาทั้งในประเทศของตนเอง และต่างประเทศ
รางวัลการอาสาออนไลน์

รางวัลการอาสาออนไลน์ (UNV Online Volunteering service) เชื่อมต่อองค์กรที่ช่วยกันพัฒนากับอาสาสมัครออนไลน์ที่สามารถให้บริการและคำแนะนำผ่านอินเทอร์เน็ตโดยตรง ทุก ๆ ปี UNV มีอาสาสมัครออนไลน์กว่า 11,000 คนเข้าร่วม และทำงานอาสาออนไลน์มากกว่า 17,000 งาน โดยมี 60% ของจำนวนอาสาสมัครทั้งหมดมาจากประเทศกำลังพัฒนา ทุก ๆ ปี UNV ประกาศผู้ชนะของ UNV รางวัลการอาสาออนไลน์ประมาณกลางเดือนพฤศจิกายน และทำการเปิดโหวตสำหรับโครงการที่เป็นที่ชื่นชอบของมหาชน
แหล่งข้อมูลอื่น

International Volunteer Day webpage
United Nations System Calendar of Media Events
แฮร์มัน โครเติน

แฮร์มัน โครเติน
แฮร์มัน โครเติน (ดัตช์: Herman Grooten; ค.ศ. 1958 — ) เป็นนักเล่นหมากรุกสากลชาวดัตช์ โครเตินอยู่ในระดับมาสเตอร์ของสภาหมากรุกนานาชาติรวมทั้งเป็นผู้ฝึกสอนหมากรุกสากล
ในสายอาชีพ

ตั้งแต่ประมาณ ค.ศ. 1980 เขาทำหน้าที่เป็นผู้ฝึกสอนหมากรุก เขาผ่านการฝึกอบรมและดูแลในนามของราชสหพันธ์หมากรุกดัตช์ จาก ค.ศ. 1998 ถึง ค.ศ. 2003 เขาเป็นผู้ประสานงานของสหพันธ์ดังกล่าว หลังจากนั้นเขาก็เข้าร่วมหลักสูตรฝึกฝนมากมาย และเขาเข้าร่วมเป็นทีมผู้เขียนตำราของสถาบันหมากรุก แฮร์มันยังเป็นสมาชิกของเดอะอินเทอร์เน็ตเชสคลับที่มีสมาชิก 30,000 ราย
ค.ศ. 1995 เขาสร้างผลงานได้ดีเยี่ยมในการแข่งขันที่เลววาร์เดิน โดยเป็นผู้ชนะของรายการแกรนด์มาสเตอร์ และ ค.ศ. 1997 เขาชนะการแข่งขันสุดสัปดาห์ในแฮ็ลโมนด์
ในเดือนสิงหาคม ค.ศ. 2004 แฮร์มันได้อันดับสองในการแข่งขันหมากรุก "น็อยมาคท์โอเพน" ที่ประเทศออสเตรีย โดยมีเปตรา สคืร์มัน ได้ที่หนึ่ง
ในการแข่งขันชิงแชมป์หมากรุก SIOM โอเพน ที่เคาดา ได้สิ้นสุดลง แฮร์มันได้รับการจัดให้อยู่ในอันดับสามร่วมกับดานีเยล สเตลล์วาเคิน และเผิง จ้าวฉิน โดยมีดานีเยล ฟริทมัน ได้รับอันดับที่หนึ่ง และยัน สเมตส์ อยู่ในอันดับที่สอง
จากวันที่ 2 ถึงวันที่ 8 กรกฎาคม ค.ศ. 2005 ได้มีการแข่งขันระดับนานาชาติขึ้นที่ลาแฟร์ เขาได้พบกับนักเล่นระดับแกรนด์มาสเตอร์ที่มีชื่อว่าวีเอสตูร์ส เมย์เยร์ จากลัตเวีย และวาดิม มาลาคัตโค จากยูเครน ที่มีคะแนนอยู่ที่ 7.5 แต้ม หลังจากช่วงไทเบรกในเกมแรก รายการนี้มีผู้เข้าแข่งขัน 185 ราย และแฮร์มันได้รับคะแนนเมื่อสิ้นสุดการแข่งขันที่ 6 แต้ม
จากวันที่ 21 ถึงวันที่ 29 ตุลาคม ค.ศ. 2005 ได้มีการแข่งขันแอ็สเซนต์สคากตูร์โนยที่โฮเคอเฟน ในรายการโอเพนกรู๊ปโดยบากแลน ตามกระดาน 7 ถึง 9 โครเตินได้ 6 คะแนนและได้เป็นที่สามของรายการ
หนังสืออ่านเพิ่ม

Elementen van de schaakstrategie 1, 1995, Uitgeverij van Spijk, Venlo - Antwerpen. De centrale vraag in deze schaakboekenreeks is: bestaat er een patroonherkenning bij strategische stellingskenmerken, zoals bij tactische motieven?
Elementen van de schaakstrategie 2, 1996, Uitgeverij van Spijk, Venlo - Antwerpen.
Elementen van de schaakstrategie 3, 1997, Uitgeverij van Spijk, Venlo - Antwerpen. ISBN 978-9062162277.
Chess Strategy for Club Players, 2009, New in Chess. ISBN 978-90-5691-268-0. (Het boek haalde de shortlist voor The Guardian Chess Book of the Year 2009: Ronan Bennett & Daniel King: Chess Book of the Year, part 1: Chess Strategy of Club Players, by Herman Grooten. The Guardian, 29 september 2009.)
การเล่นหมากรุกของโครเตินยังได้รับการเผยแพร่ในบทความและคอลัมน์ใน :
เตรา
ไอนด์โฮเฟินดัคบลัด
สคากแมกาซีน: เผยแพร่เป็นระยะโดยราชสหพันธ์หมากรุกดัตช์
แหล่งข้อมูลอื่น

About Chess Herman Grooten on ChessGames.com (อังกฤษ)
Herman Grooten (born 02-07-1958; elo-rating in 2004:2390) เก็บถาวร 2005-03-02 ที่ เวย์แบ็กแมชชีน
มหาวิทยาลัยโคโลราโด เดนเวอร์

อาคารเรียนของมหาวิทยาลัยโคโลราโด เดนเวอร์
มหาวิทยาลัยโคโลราโด เดนเวอร์ (University of Colorado at Denver) เป็นมหาวิทยาลัยรัฐบาลของสหรัฐอเมริกา ตั้งอยู่ที่เมือง เดนเวอร์ ในรัฐโคโลราโด ก่อตั้งเมื่อปี ค.ศ. 1912 หนึ่งในสองวิทยาเขตของมหาวิทยาลัยโคโลราโด คือ วิทยาเขตเดนเวอร์ และ วิทยาเขตโบลเดอร์ ในปี ค.ศ. 2005 มหาวิทยาลัยได้รวมเข้ากับ ศูนย์วิทยาศาสตร์สุขภาพมหาวิทยาลัยโคโลราโด และได้เปลี่ยนชื่อเป็น มหาวิทยาลัยโคโลราโด เดนเวอร์ และศูนย์วิทยาศาสตร์สุขภาพ (University of Colorado at Denver and Health Sciences Center)
แหล่งข้อมูลอื่น

เว็บไซต์มหาวิทยาลัยโคโลราโด เดนเวอร์ เก็บถาวร 2008-04-03 ที่ เวย์แบ็กแมชชีน
| ด ค กมหาวิทยาลัยในกลุ่มบิ๊กทเวลฟ์ |
| --- | --- | --- |
|  แคนซัส  แคนซัสสเตต  โคโลราโด  เนแบรสกา  เบย์เลอร์  เท็กซัส  เท็กซัสเอแอนด์เอ็ม  เท็กซัสเทค  มิสซูรี  โอคลาโฮมา  โอคลาโฮมาสเตต  ไอโอวาสเตต  |  แคนซัส  แคนซัสสเตต  โคโลราโด  เนแบรสกา  เบย์เลอร์  เท็กซัส  เท็กซัสเอแอนด์เอ็ม  เท็กซัสเทค  มิสซูรี  โอคลาโฮมา  โอคลาโฮมาสเตต  ไอโอวาสเตต  |  |
มหาวิทยาลัยโคโลราโด โบลเดอร์

มหาวิทยาลัยโคโลราโด โบลเดอร์
มหาวิทยาลัยโคโลราโด โบลเดอร์ (อังกฤษ: University of Colorado at Boulder) เป็นวิทยาเขตหลักของมหาวิทยาลัยโคโลราโด ซึ่งประกอบไปด้วย วิทยาเขตเดนเวอร์ และวิทยาเขตโบลเดอร์ ตั้งอยู่ในเมืองมหาวิทยาลัยโบลเดอร์ รัฐโคโลราโด ก่อตั้งเมื่อปี ค.ศ. 1876 ซึ่งได้ชื่อว่าเป็นมหาวิทยาลัยที่มีความสวยงามที่สุดแห่งหนึ่งในประเทศสหรัฐอเมริกา เพราะมีทำเลที่ตั้งติดเชิงเขา มีสัญลักษณ์ของทีมอเมริกันฟุตบอล เป็น ควายสีทอง (Golden Buffaloes) หรือเรียกย่อว่า Buff
แหล่งข้อมูลอื่น

เว็บไซต์มหาวิทยาลัย
เว็บไซต์สมาคมนักเรียนไทยแห่งมหาวิทยาลัยโคโรลาโด โบลเดอร์ เก็บถาวร 2009-01-23 ที่ เวย์แบ็กแมชชีน
สมัยประชุมวิสามัญของรัฐสภาไทย 26–27 ตุลาคม 2563

ระหว่างวันที่ 26–27 ตุลาคม 2563 สภาผู้แทนราษฎรไทยเปิดสมัยประชุมวิสามัญเนื่องจากสถานการณ์การประท้วงในประเทศไทย พ.ศ. 2563 ตามมติของคณะรัฐมนตรี ทั้งนี้ เป็นสมัยประชุมที่ไม่มีการออกเสียงลงมติ มีกำหนดระยะเวลา 25 ชั่วโมง แต่ฝ่ายค้านมองว่าเป็นความพยายามฟอกขาวรัฐบาล และป้ายสีผู้ชุมนุม
ในที่ประชุมได้ข้อเสนอ 2 เรื่อง คือ การเดินหน้าแก้ไขรัฐธรรมนูญและการตั้งคณะกรรมการหลายฝ่ายเพื่อแก้ไขปัญหาการเมือง ซึ่งประยุทธ์ จันทร์โอชาก็เห็นด้วย
ก่อนสมัยประชุม

คณะรัฐมนตรีมีมติเห็นชอบ และออกเป็นพระราชกฤษฎีกาเรียกประชุมสมัยวิสามัญแห่งรัฐสภา พ.ศ. 2563 เผยแพร่วันที่ 21 ตุลาคม 2563 โดยระบุเหตุผลว่าต้องการทราบความเห็นของสมาชิกรัฐสภา 3 เรื่อง ได้แก่
ความเสี่ยงของการระบาดของโควิด-19 เนื่องจากการชุมนุมทางการเมือง
เหตุขบวนเสด็จฯ ผ่านที่ชุมนุมบริเวณถนนพิษณุโลกในวันที่ 14 ตุลาคม 2563 และประกาศสถานการณ์ฉุกเฉินที่มีความร้ายแรงในกรุงเทพมหานคร
การสลายการชุมนุมที่แยกปทุมวันในวันที่ 16 ตุลาคม 2563 และความกังวลสถานการณ์บานปลายเป็นการจลาจล ญัตติทั้งสามข้อไม่มีข้อใดตอบสนองข้อเรียกร้องของผู้ชุมนุม อันได้แก่ นายกรัฐมนตรีลาออก ร่างรัฐธรรมนูญฉบับใหม่ มีไปตรงกับข้อเรียกร้องของพรรคก้าวไกลบ้างตรงที่ต้องการอภิปรายประกาศสถานการณ์ฉุกเฉินฯ
ในวันที่ 22 ตุลาคม 2563 พรรคร่วมฝ่ายค้านแถลงว่าญัตติของคณะรัฐมนตรีเป็นการใส่ร้ายผู้ชุมนุม ต้องการใช้เวทีรัฐสภาฟอกขาวให้รัฐบาล และไม่ใช่ทางออกของปัญหา พรรคก้าวไกลเตรียมเสนอสภาผู้แทนราษฎรพิจารณาแต่งตั้งคณะกรรมาธิการวิสามัญเพื่อตรวจสอบข้อเท็จจริงในข้อบกพร่องการกำหนดเส้นทางเสด็จฯ เมื่อวันที่ 14 ต.ค. ด้านพรรคเพื่อไทยระบุว่าเตรียมผู้อภิปรายไว้ 20 คนเกี่ยวกับการประท้วง แต่เห็นว่าไม่ควรอภิปรายเรื่องสถาบันพระมหากษัตริย์ในที่ประชุม และให้ขึ้นอยู่กับประธานวิปรัฐบาล ส่วนพรรคพลังประชารัฐจัดตัวผู้อภิปรายไว้ 5 คน ได้แก่ วิรัช รัตนเศรษฐ, ไพบูลย์ นิติตะวัน, ชัยวุฒิ ธนาคมานุสรณ์, ปารีณา ไกรคุปต์ และสิระ เจนจาคะ โดยส่วนใหญ่จะอภิปรายในเรื่องเหตุการณ์ขบวนเสด็จฯ
สมัยประชุมดังกล่าวจัดเวลาอภิปรายไว้ 25 ชั่วโมง แบ่งเป็น ส.ส.ฝ่ายค้าน 8 ชั่วโมง, ส.ส.รัฐบาล 5 ชั่วโมง, คณะรัฐมนตรี 5 ชั่วโมง และสมาชิกวุฒิสภา 5 ชั่วโมง และชวน หลีกภัยในฐานะประธานรัฐสภา 2 ชั่วโมง กลุ่มประชาชนปลดแอกมองว่าการประชุมดังกล่าวเวลาส่วนใหญ่เป็นของฝั่งรัฐบาล และขอให้ประชาชนร่วมกันจับตาว่ารัฐบาลจะใช้วิธีฟอกขาวตนเองอย่างไร และเชื่อว่าความขัดแย้งทางการเมืองจะเพิ่มขึ้น ผู้คุมเสียงในสภาฝ่ายรัฐบาลเชื่อว่าสมาชิกรัฐสภามีวุฒิภาวะมากพอไม่อภิปรายถึงประเด็นอ่อนไหว คือ เรื่องสถาบันพระมหากษัตริย์ และกล่าวว่า หากสมาชิกคนใดอภิปรายจะไม่ได้รับความคุ้มครองจากเอกสิทธิ์ตามกฎหมาย
ตำรวจเตรียมรถคุมขังและปืนฉีดน้ำแรงดันสูงดูแลความปลอดภัยโดยรอบที่ประชุม
กลุ่มผู้ชุมนุมศูนย์รวมประชาชนปกป้องสถาบันพระมหากษัตริย์ (ศปปส.) ชุมนุมข้ามคืนวันที่ 25–26 ตุลาคม 2563 รอบสัปปายะสภาสถาน เพื่อเตรียมยื่นคัดค้านการตั้งคณะกรรมาธิการปฏิรูปสถาบันพระมหากษัตริย์ โดยมีสุวิทย์ ทองประเสริฐ (อดีตพระพุทธะอิสระ) เข้าร่วมด้วย โดยพลตำรวจเอก อัศวิน ขวัญเมือง​ ผู้ว่าราชการกรุงเทพมหานคร​อำนวยความสะดวกให้แก่กลุ่มดังกล่าวโดยจัดหารถสุขาและรถขยะให้
การประชุม

ในวันที่ 26 ตุลาคม มีสมาชิกรัฐสภา 450 คนจาก 731 คนลงชื่อเข้าประชุม ในครึ่งเช้า พรรคร่วมรัฐบาลเสนอให้คณะกรรมการสมานฉันท์ซึ่งประกอบขึ้นจากผู้แทนทุกฝ่าย และให้รัฐบาลกำหนดขอบเขตระยะเวลาการแก้ไขรัฐธรรมนูญให้ชัดเจน ส่วนพรรคร่วมฝ่ายค้านยืนยันว่าให้นายกรัฐมนตรีลาออก พลเอก ประยุทธ์ จันทร์โอชา​ อภิปรายว่า รัฐบาลต้องจัดการกับการชุมนุมตามกฎหมาย ต้องรักษาสิทธิของคนไทยทุกคน และฝากถึงผู้ประท้วงว่าประเทศไทยมีประวัติศาสตร์ยาวนาน แม้ว่าทุกอย่างเปลี่ยนแปลงตามยุคสมัย แต่คนไทย "หลายสิบล้านคน" ไม่อยากเห็นความเปลี่ยนแปลงที่วุ่นวาย ด้านตัวแทนพรรคก้าวไกล อภิปรายว่า การชุมนุมของผู้ประท้วงไม่มีเหตุผลใดที่จะต้องประกาศสถานการณ์ฉุกเฉินที่มีความร้ายแรง และกล่าวว่าการอารักขาขบวนเสด็จฯ เป็นหน้าที่ของรัฐบาล ไม่ใช่โยนความผิดให้ผู้ชุมนุม ด้านไพบูลย์ นิติตะวัน​ในฐานะ ส.ส. พรรครัฐบาล อภิปรายโจมตีขบวนการผู้ชุมนุมว่ามีจุดประสงค์แอบแฝงเพื่อต้องการเปลี่ยนแปลงการปกครองสู่ระบอบสาธารณรัฐ และข้อเรียกร้องสามข้อของผู้ประท้วงนั้นมีจุดประสงค์ขั้นสุดท้ายเพื่อการนี้เพียงข้อเดียว
พลเอก ประยุทธ์ จันทร์โอชา และ ศาสตราจารย์ ดร. วิษณุ เครืองาม ชี้แจงว่า จะมีการพิจารณาร่างรัฐธรรมนูญในเดือนพฤศจิกายนและธันวาคม โดยจะมีการเตรียมเสนอร่างพระราชบัญญัติประชามติในสัปดาห์หน้า และอาจมีความเป็นไปได้ที่ประยุทธ์ลาออกและนายกรัฐมนตรีคนใหม่มาจากการเลือกตั้งของสมาชิกรัฐสภาจำนวนกึ่งหนึ่ง คือ 366 เสียง โดยใช้บุคคลในบัญชีผู้เสนอเป็นนายกรัฐมนตรีในการเลือกตั้งทั่วไปปี 2562
พลตำรวจเอก เสรีพิศุทธ์ เตมียเวส หัวหน้าพรรคเสรีรวมไทย​ เดินออกจากที่ประชุมหลังไม่ยอมถอนคำพูด "ไอเฮียร์ทู" (I hear too) ซึ่งประธานรัฐสภา ชวน หลีกภัย ระบุว่าเป็นการเสียดสีนายกรัฐมนตรี สื่อแพร่ภาพประยุทธ์ถ่ายภาพ ส.ส. พรรคก้าวไกลคนหนึ่งขณะอภิปรายด้วย
วันที่ 27 ตุลาคม มีข่าว วิสาร เตชะธีราวัฒน์ ส.ส. พรรคเพื่อไทย​ กรีดร่างกายตนเองเพื่อประท้วงนายกรัฐมนตรี ก่อนถูกนำตัวส่งโรงพยาบาล ด้านสิระ ส.ส. พรรคพลังประชารัฐออกความเห็นว่า "สมน้ำหน้า" ปารีณา ไกรคุปต์​ เรียกร้องให้ลาออกจากตำแหน่ง ส.ส. ส่วนประยุทธ์กล่าวว่าได้รับข่าวว่ามีการเตรียมการล่วงหน้า ขณะที่ ส.ว. หลายคนอภิปรายสนับสนุนประยุทธ์
ส.ส. พรรคพลังประชารัฐยังอภิปรายโจมตีผู้ประท้วงต่อไปโดยกล่าวหาว่ามีผู้อยู่เบื้องหลังขบวนการนักศึกษา จากกรณีการชุมนุมหน้าสถานเอกอัครราชทูตเยอรมนีประจำประเทศไทยในวันที่ 26 ตุลาคม มีการ "ชักศึกเข้าบ้าน" ชัยวุฒิ ธนาคมานุสรณ์ ส.ส. พรรคพลังประชารัฐ ระบุว่า "ปราศรัย 1 ชั่วโมง โจมตีรัฐบาล 10 นาที อีก 50 นาทีโจมตีสิ่งที่อยู่เหนือกว่ารัฐบาล... มีการกล่าวหาว่ารัฐบาลเป็นหมา บอกถ้าหมาข้างบ้านเห่า เขาจะไม่ไปพูดกับหมา ไม่ทะเลาะกับหมา เขาจะทะเลาะกับเจ้าของหมา" พร้อมกับเสนอให้ทวงคืน "อธิปไตย" ของไทยบนสื่อสังคม
ปฏิกิริยา

ประยุทธ์ให้สัมภาษณ์ว่าตนเห็นด้วยกับการแก้ไขรัฐธรรมนูญ และตั้งคณะกรรมการหาทางออก แต่จะไม่ลาออก
จุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ของไทย ให้สัมภาษณ์หลังจบการประชุมว่า การประชุมนี้ไม่เสียเปล่าเพราะได้ข้อสรุปคือจะเดินหน้าแก้ไขรัฐธรรมนูญ และมีการตั้งคณะกรรมการทุกฝ่ายเพื่อแก้ไขปัญหาการเมือง แต่กรอบเวลาจะขึ้นอยู่กับประธานรัฐสภา ส่วน รศ.ดร.ปิยบุตร แสงกนกกุล เห็นว่า การประชุมนี้มีแนวทางอภิปรายเพียง 2 เรื่อง คือ พยายามกล่าวหานักศึกษาว่ามีเบื้องหลัง และขัดขวางข้อเสนอปฏิรูปสถาบันพระมหากษัตริย์ และกังวลว่าหากประชาชนไม่เชื่อมั่นในกระบวนการรัฐสภาก็จะกลับสู่วังวนการประท้วงบนถนนอีก
แอนทอน เยลชิน

| แอนทอน เยลชิน |
| --- | --- |

สารนิเทศภูมิหลัง
เกิด: 11 มีนาคม ค.ศ. 1989(1989-03-11) แอนทอน วิกโตโรวิช เยลชิน เลนินกราด โซเวียตรัสเซีย สหภาพโซเวียต
เสียชีวิต: 19 มิถุนายน ค.ศ. 2016(2016-06-19) (27 ปี) ลอสแอนเจลิส รัฐแคลิฟอร์เนีย สหรัฐอเมริกา
อาชีพ: นักแสดง
ปีที่แสดง: 2000–2016
แอนทอน วิกโตโรวิช เยลชิน (อังกฤษ: Anton Viktorovich Yelchin; รัสเซีย: Антон Викторович Ельчин; 11 มีนาคม ค.ศ. 1989 – 19 มิถุนายน ค.ศ. 2016) เป็นนักแสดงภาพยนตร์และโทรทัศน์ชาวอเมริกันเชื้อสายรัสเซีย
เขาเพิ่มมีผลงานการแสดงช่วงปลายทศวรรษ 1990 โดยปรากฏตัวในรายการโทรทัศน์หลายบทบาท รวมถึงผลงานแสดงภาพยนตร์ฮอลลีวูดอย่างเรื่อง Along Came a Spider และ Hearts in Atlantis ต่อมาเยลชินมีผลงานในซีรีส์โทรทัศน์เรื่อง Huff และยังแสดงในภาพยนตร์เรื่อง House of D, Alpha Dog, Charlie Bartlett รวมถึงเรื่อง Star Trek และ Terminator Salvation
ประวัติ > ชีวิตส่วนตัว

แอนทอน เยลชิน เกิดในเลนินกราด สหภาพโซเวียต เป็นบุตรชายของ ดิรินา โครินา และวิกเตอร์ เยลชิน ทั้งคู่เป็นนักสเกต ที่เป็นดาราดังของคณะบัลเล่ต์น้ำแข็งของเลนินกราด มานาน 15 ปี พ่อแม่ของเยลชิน เสนอเข้าแข่งโอลิมปิกฤดูหนาวปี 1972 แต่เนื่องจากทั้งคู่เป็นยิว ทางโซเวียตจึงไม่อนุญาตให้พวกเขาเข้าแข่งขัน ครอบครัวของเยลชินย้ายมาอยู่ที่สหรัฐอเมริกาเมื่อปี 1989 ในฐานะผู้ลี้ภัยทางการเมืองและการกดขี่ทางศาสนา  แม่ของเยลชินทำงานเป็นนักออกแบบท่าสเกต ส่วนพ่อเป็นโค้ชสเกต เคยเป็นเทรนเนอร์คนแรกของซาชา โคเฮน
เยลชินชอบเล่นกีตาร์ เขาพูดว่า "มันเติมเต็มเขามาก" และเขายังเป็นแฟนเพลงแนวอคูสติกบลูส์ เขาเข้าเรียนที่ Sherman Oaks Center for Enriched Studies ในทาร์ซานา รัฐแคลิฟอร์เนีย และเข้าเรียนมหาวิทยาลัยที่มหาวิทยาลัยเซาเทิร์นแคลิฟอร์เนีย ในช่วงฤดูใบไม้ร่วงปี 2007 ศึกษาด้านภาพยนตร์ ปัจจุบันเขาอยู่ในเบอร์แบงก์ฮิลส์ เมืองในเบอร์แบงก์
ประวัติ > อาชีพ

เยลชิน เริ่มการแสดงตั้งแต่อายุได้ 9 ขวบกับภาพยนตร์นอกกระแสเรื่อง A Man is Mostly Water บทบาทในยุคแรก ๆ ของเขารวมถึงเรื่องบท แจ็กสัน ใน A Time for Dancing บทไมโลใน Delivering Milo บททอมมี วอร์ชอว์ใน House of D และเจค็อบ คลาร์ก ในมินิซีรีส์ Taken เขายังเป็นแขกรับเชิญในบทสจ๊วตในตอนหนึ่งของฤดูกาลที่ 4 ของซีรีส์ Curb Your Enthusiasm เขาแสดงในบท Byrd Huffstodt เด็อายุ 14 ลูกชายของดร. เครก (แฮงค์ อซาเรีย) ในซีรีส์ทางโทรทัศน์เรื่อง Huff  ที่ออกอากาศตั้งแต่ปี 2004 ถึง 2006 และในปี 2006 เขารับบทในตอน "Tru Love" ของซีรีส์ Law & Order: Criminal Intent รับบทเป็นลูกชายของหมอที่เสียชีวิตแล้ว ส่วนภาพยนตร์ที่ทำให้เขาเป็นที่รู้จักคือในบท บ็อบบี การ์ฟิลด์ ใน Hearts in Atlantis (2001) ซึ่งเขาได้รับรางวัลแสดงยอดเยี่ยมประเภทภาพยนตร์ สำหรับนักแสดงหนุ่ม ในปี 2002 ของการแจกรางวัลยังอาร์ทิสต์อวอร์ดส เขายังแสดงในบท เนธาน แฮร์ริส ในตอน "Sex, Birth & Death" ของเรื่อง  Criminal Minds
ในปี 2007 เยลชินแสดงใน Alpha Dog หนังอาชญากรรมระทึกขวัญ ออกฉายในสหรัฐอเมริกาเมื่อวันที่ 12 มกราคม เขาแสดงเป็น แซก มาเซอร์สกี ซึ่งยึดมาจากชีวิตจริงของเหยื่อผู้ถูกเรียกค่าไถ่และฆาตกรรมที่ชื่อ นิโคลัส มาร์โควิตซ์ ยูเอสเอทูเดย์ เขียนวิจารณ์การแสดงไว้ว่า "ที่เป็นที่รักที่ผู้ใจสลาย" เยลชินปรากฏตัวในฉากอึกอัก ของฉากมีเพศสัมพันธ์ในสระว่ายน้ำ ซึ่งเขาก็บรรยายว่า "รู้สึกอึดอัด" ในการเป็นนักแสดงร่วมที่เขาไม่รู้สึกสนุกหรือภูมิใจ ในการถ่ายทำเรื่องนี้ ต่อมาเขาแสดงในภาพยนตร์ Fierce People หนังดราม่า ที่เขาร่วมแสดงประกอบ ร่วมกับนักแสดงอย่าง ไดแอน เลน และโดนัลด์ ซูเธอร์แลนด์ ออกฉายจำกัดโรงเมื่อวันที่ 7 กันยายน ในปีเดียวกัน
ในภาพยนตร์เรื่อง Charlie Bartlett ที่เยลชินแสดงในบทตามชื่อเรื่อง แสดงเป็นวัยรุ่นมัธยมผู้ร่ำรวยในโรงเรียนรัฐบาล ออกฉายวันที่ 22 กุมภาพันธ์ ค.ศ. 2008 เยลชินแสดงร่วมกับดูโอชาวรัสเซีย t.A.T.u. ในภาพยนตร์เรื่อง  You and I ที่ถ่ายทำในมอสโคว์ ในช่วงซัมเมอร์ปี 2007 เขาแสดงในภาพยนตร์  Middle of Nowhere แสดงร่วมกับซูเซิน ซาแรนดอน และจัสติน แชตวิน และยังได้แสดงในภาพยนตร์สตาร์ เทรค ที่เขารับบทเป็นต้นหนเรือเอนเตอร์ไพรซ์ ที่ชื่อพาเวล เชคอฟ ต่อมาได้แสดงในตอนวัยรุ่นของ ไคล์ รีส ใน คนเหล็ก 4 มหาสงครามจักรกลล้างโลก
ประวัติ > เสียชีวิต

เช้าวันที่ 19 มิถุนายน 2016 เพื่อน ๆ ของเยลชินพบร่างของเยลชินติดอยู่ระหว่างรถกับประตูบ้านของเขาที่เมืองลอสแอนเจลิส เยลชินถูกประกาศว่าเสียชีวิตในวันนั้นด้วยวัย 27 ปี
ผลงานภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2001 | Delivering Milo | Milo |  |
| 2001 | 15 Minutes | Boy in Burning Building |  |
| 2001 | Along Came a Spider | Dimitri Starodubov |  |
| 2001 | Hearts in Atlantis | Bobby Garfield |  |
| 2002 | Taken | Jacob Clarke |  |
| 2004 | Jack | Jack |  |
| 2005 | House of D | Tommy Warshaw |  |
| 2005 | Fierce People | Finn Earl |  |
| 2007 | Alpha Dog | Zack Mazursky | character based on Nicholas Markowitz |
| 2008 | Charlie Bartlett | Charlie Bartlett |  |
| 2009 | New York, I Love You | Boy in the Park | Segment "Brett Ratner" |
| 2009 | Star Trek | Pavel Chekov |  |
| 2009 | Terminator Salvation | Kyle Reese |  |
| 2010 | Memoirs of a Teenage Amnesiac | Ace Zuckerman |  |
| 2010 | The Beaver | Porter Black | Post-Production |
| 2010 | Keep Coming Back | Taylor Ogburn | Pre-Production |
| 2010 | The Winter Queen | Erast Fandorin | Pre-Production |
| 2013 | Star Trek Into Darkness | Pavel Chekov |  |
| 2013 | Odd Thomas | Odd Thomas |  |
| 2016 | Star Trek Beyond | Pavel Chekov |  |
แหล่งข้อมูลอื่น

แอนทอน เยลชิน ที่อินเทอร์เน็ตมูวีเดตาเบส
งานวันเดอร์คอนปี 2009 ประชาสัมพันธ์เรื่อง คนเหล็ก 4 มหาสงครามจักรกลล้างโลก
จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดพระนคร พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งลดจากการเลือกตั้งครั้งก่อนเมื่อเดือนธันวาคม พ.ศ. 2500 และ การเลือกตั้งเพิ่มเติม พ.ศ. 2501 3 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 15 คน
ดูเพิ่ม

จังหวัดพระนครในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518